Olav Rytter

Olav Rytter  (1903–1992) var en norsk journalist, redaktør, filolog, lektor og oversetter. Han er mest kjent som medarbeider ved  den norske avdelingen av BBC under andre verdenskrig.

 Familiebakgrunn og yrkeskarrière 
Han var sønn av lyrikeren Henrik Rytter og svigersønn til Emil Stang d.y.

Olav Rytter var utdannet filolog fra Universitetet i Oslo. I 1936 ble han ansatt som redaktør i den nystartede nynorskavisen Norsk Tidend. Samme år ble han medlem av Norsk Kvinnesaksforening.

 Andre verdenskrig 
Ved krigsutbruddet 9. april 1940 arbeidet Rytter i nyhetsavdelingen i NRK. Han fulgte regjeringen til Hamar, Elverum og Nybergsund. Han kom seg over til London via Stockholm og var på plass i BBC med norske sendinger fra 18. april 1940. Rytter var ved BBC under hele krigen. Han deltok i frigjøringen av Finnmark i 1944 i operasjon Crofter, som sivilmilitær kaptein og tolk. Etter kapitulasjonen var han i daværende kronprins Olavs følge tilbake til Norge og var på plass i NRK med sin første reportasje av hjemturen den 14. mai 1945.

Rytter skrev boken Frå Nybergsund til Honnørbrygga i 1946. Boken inneholder enkelte reportasjer og intervjuer han gjorde som krigskorrespondent og progamsekretær ved BBC under krigen.

 Etter krigen 
I perioden 1948 til 1953 var han sjef for FN sitt informasjonskontor i Praha . Han har oversatt flere bøker fra slaviske språk. og fikk i 1975 Norsk kulturråds oversetterpris.

 Utmerkelser 
I fikk han 1975 Norsk kulturråds oversetterpris. Rytter ble før andre verdenskrig utnevnt til ridder av Den hvite løves orden og ble i 1947 forfremmet til offiser for sin innsats for Tsjekkoslovakia under verdenskrigen.«Høy orden til Olav Rytter», Verdens Gang, 3. juli 1947, s. 10. Han var også innehaver av Deltagermedaljen, Haakon VIIs 70-årsmedalje, Kong Christian Xs frihetsmedalje og Medaljen for seier over Tyskland 

 Kort vita 
 Arbeidet først som lektor i norsk ved universitetet i Warszawa 1933–35.
 Redaktør av Norsk Tidend 1936–37.
 Programsekretær i NRK 1935–47.
 Lektor i slaviske språk ved Universitetet i Oslo 1947–59.
 Fra 1959 ansatt ved De forente nasjoner og arbeidet som direktør ved flere av FN´s informasjonskontorer, sist i Kairo.

 Referanser 
Hvem er hvem 1973

Kategori:Norske filologer
Kategori:Norske journalister
Kategori:Norske redaktører
Kategori:Norske oversettere
Kategori:Norske radioprogramledere
Kategori:NRK-journalister
Kategori:Programledere for NRK Radio
Kategori:Medlemmer av Norsk Kvinnesaksforening
Kategori:Norske journalister under andre verdenskrig
Kategori:Deltagermedaljen
Kategori:Personer fra Kristiansund kommune